J. Brocka, poslanec: (2002-02-12):
J. Migaš, predseda NR SR: Hlasujeme o tom, aké výbory prerokujú tento zákon, a určení lehoty. Hlasujme. Čiže ide druhé hlasovanie. (Hlasovanie.) Prítomných je 117 poslancov, za 103, proti nikto, zdržalo sa 6, nehlasovalo 8. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať o návrhu poslanca Národnej rady Slovenskej republiky Petra Muránskeho na vydanie zákona, ktorým sa mení a dopĺňa zákon Slovenskej národnej rady č. 307/1992 Zb. o ochrane poľnohospodárskeho pôdneho fondu v znení zákona č. 83/2000 Z. z., ktorým sa mení a dopĺňa zákon Slovenskej národnej rady č. 307/1992 Zb. o ochrane poľnohospodárskeho pôdneho fondu a o zmene zákona Národnej rady Slovenskej republiky č. 222/1996 Z. z. o organizácii miestnej štátnej správy a o zmene a doplnení niektorých zákonov v znení neskorších predpisov (tlač 1302). Spravodajcom je pán poslanec Klemens. Nech sa páči, uveďte prvé a potom druhé hlasovanie. J. Klemens, poslanec: Ďakujem pekne. Vážený pán predseda, vážené kolegyne a kolegovia, v rozprave k predmetnému návrhu pána poslanca Muránskeho vystúpili dvaja páni poslanci, a to pán poslanec Baco a ja. V rozprave odznel návrh, aby sa Národná rada Slovenskej republiky uzniesla v súlade s § 73 ods. 3 písm. b) zákona o rokovacom poriadku na tom, že nebude pokračovať v rokovaní o návrhu zákona. Prosím, nechajte hlasovať o tomto návrhu. J. Migaš, predseda NR SR: Hlasujeme o návrhu, ktorý odznel v rozprave, aby sme nepokračovali v rokovaní o tomto návrhu zákona. Hlasujeme o tom, aby sme nepokračovali v rokovaní o uvedenom návrhu zákona v druhom čítaní. (Hlasovanie.) Prítomných je 114 poslancov, za 59, proti 42, zdržalo sa 11, nehlasovali 2. Konštatujem, že Národná rada sa uzniesla na tom, že nebude pokračovať v rokovaní o tomto návrhu zákona. Nasleduje hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov (tlač 1305). Spravodajcom je pán poslanec Halmeš. Nech sa páči, pán poslanec Halmeš, uvádzajte prvé a potom druhé hlasovanie k uvedenému návrhu zákona. Hlasujeme o tlači 1305, nech sa páči. F. Halmeš, poslanec: Ďakujem, pán predseda. Prosím, aby sme v prvom hlasovaní hlasovali o tom, že Národná rada Slovenskej republiky sa uzniesla v zmysle § 73 ods. 3 písm. c) zákona Národnej rady Slovenskej republiky č. 350/1996 Z. z., že predložený návrh zákona bude prerokovaný v druhom čítaní. J. Migaš, predseda NR SR: Prezentujme sa a hlasujme. Hlasujeme o návrhu, aby uvedený návrh zákona bol prerokovaný v druhom čítaní. Hlasujeme. (Hlasovanie.)  Prítomných je 119 poslancov, za 82, proti 3, zdržalo sa 30, nehlasovali 4. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie. F. Halmeš, poslanec: Pán predseda, prosím, aby ste v súlade s vaším rozhodnutím o návrhu na pridelenie predmetného návrhu zákona ústavnoprávnemu výboru, výboru pre sociálne veci a bývanie a výboru pre financie, rozpočet a menu dali hlasovať s tým, že gestorský výbor by bol výbor pre sociálne veci a bývanie, termín prerokovania do 14. marca vo všetkých výboroch a do 15. marca v gestorskom výbore. Prosím, aby sme hlasovali. J. Migaš, predseda NR SR: Prezentujme sa a hlasujeme. Hlasujeme. Teraz hlasujeme o návrhu na pridelenie návrhu výborom, určení gestorského výboru a určení lehoty na prerokovanie. Čiže stále ešte hlasujeme o tlači 1305. (Hlasovanie.) Prítomných je 117 poslancov, za 109, proti nikto, zdržali sa 3, nehlasovalo 5. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pokračujeme hlasovaním o návrhu poslanca Národnej rady Slovenskej republiky Romana Vavríka na vydanie zákona, ktorým sa mení a dopĺňa zákon č. 313/2001 Z. z. o verejnej službe (tlač 1259). Spravodajcom je opäť pán poslanec Halmeš. Nech sa páči, uveďte hlasovanie. F. Halmeš, poslanec: Pán predseda, prosím, aby sme pri prvom hlasovaní rozhodli o tom, že Národná rada predmetný návrh zákona prerokuje v druhom čítaní. J. Migaš, predseda NR SR: Hlasujeme. Hlasujeme o návrhu, ako ho predniesol spravodajca, aby sme uvedený návrh zákona prerokovali v druhom čítaní. (Hlasovanie.) Prítomných je 117 poslancov, za 84, proti 6, zdržalo sa 22, nehlasovalo 5. Národná rada sa uzniesla na tom, že uvedený návrh zákona prerokuje v druhom čítaní. Druhé hlasovanie. F. Halmeš, poslanec: Pán predseda, v súlade s vaším rozhodnutím, prosím, aby sa hlasovalo o návrhu, že tento návrh zákona prerokuje ústavnoprávny výbor, výbor pre sociálne veci a bývanie, výbor pre financie, rozpočet a menu a výbor pre verejnú správu v termínoch do 14. marca pre všetky výbory a do 15. marca pre gestorský výbor s tým, že gestorský výbor by bol výbor pre sociálne veci a bývanie. Prosím, aby sa hlasovalo. J. Migaš, predseda NR SR: Hlasujeme. (Hlasovanie.) Prítomných je 115 poslancov, za 108, proti 1, zdržali sa 2, nehlasovali 4. Konštatujem, že uvedený návrh sme schválili. Pristúpime teraz k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 313/2001 Z. z. o verejnej službe (tlač 1306). Spravodajcom je opäť pán poslanec Halmeš, čiže najprv bude prvé hlasovanie a potom druhé. F. Halmeš, poslanec: Pán predseda, prosím, aby sme hlasovali v prvom hlasovaní o tom, že Národná rada Slovenskej republiky prerokuje návrh novely zákona č. 313/2001 Z. z. v druhom čítaní. J. Migaš, predseda NR SR: Prezentujme sa a hlasujme. Hlasujeme o návrhu, aby sme uvedený návrh zákona prerokovali v druhom čítaní.  Hlasujeme o tlači 1306. (Hlasovanie.) Prítomných je 116 poslancov, za 93, proti 4, zdržalo sa 14, nehlasovalo 5. Národná rada sa uzniesla na tom, že uvedený návrh zákona prerokuje v druhom čítaní. Druhé hlasovanie k tlači 1306. F. Halmeš, poslanec: Pán predsedajúci, v druhom hlasovaní prosím hlasovať o tom, že tento návrh zákona bude pridelený ústavnoprávnemu výboru, výboru pre rozpočet a menu a za gestorský výbor bude určený výbor pre sociálne veci a bývanie s tým, aby ho výbory prerokovali v termíne do 14. marca a gestorský výbor do 15. marca. J. Migaš, predseda NR SR: Prezentujme sa a hlasujme. Hlasujeme. (Hlasovanie.) Prítomných je 111 poslancov, za 107, proti nikto, zdržali sa 2, nehlasovali 2. Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Opäť spravodajcom je pán poslanec Halmeš. Nech sa páči. F. Halmeš, poslanec: Pán predseda, v prvom čítaní bol prerokovaný predmetný návrh zákona s tým, že prosím, aby sa hlasovalo, že bude prerokovaný v druhom čítaní. J. Migaš, predseda NR SR: Hlasujeme, aby sme uvedený návrh skupiny poslancov prerokovali v druhom čítaní. (Hlasovanie.) Prítomných je 110 poslancov, za 102, proti 1, zdržalo sa 5, nehlasovali 2. Konštatujem, že Národná rada sa uzniesla na tom, že uvedený zákon prerokuje v druhom čítaní. Druhé hlasovanie. F. Halmeš, poslanec: Prosím, pán predseda, hlasovať o pridelení návrhu skupiny poslancov na prerokovanie v ústavnoprávnom výbore, vo výbore pre financie, rozpočet a menu. Za gestorský výbor navrhujem výbor pre sociálne veci a bývanie s tým, aby ho výbory prerokovali v termíne do 14. marca  a gestorský výbor do 15. marca. Prosím, aby sa hlasovalo. J. Migaš, predseda NR SR: Hlasujeme. Hlasujeme o pridelení návrhu výborom, určení lehoty návrhu skupiny poslancov na prerokovanie. (Hlasovanie.) Prítomných je 110 poslancov, za 104, proti nikto, zdržali sa 4, nehlasovali 2. Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Pokračujeme hlasovaním o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 140/1998 Z. z. o liekoch a zdravotníckych pomôckach, o zmene zákona č.  455/1991 Zb. o živnostenskom podnikaní (živnostenský zákon) v znení neskorších predpisov a o zmene a doplnení zákona Národnej rady Slovenskej republiky č. 220/1996 Z. z. o reklame v znení neskorších predpisov (tlač 1307). Spravodajkyňou je pani poslankyňa Záborská. Nech sa páči, pani poslankyňa, uveďte hlasovanie.